Minn L- Imżebbel . . . il- pulċinell ta' Ġeżebel . . . Addio O Dio ( Nhar l- Għabex ta' l- Idoli ) Ħa jiddu jixegħlu wċuħna leqqiena f' tempji tax- xmux u l- istilel dehbiena . Għax max- xfiq ixxabbatna nilqgħu fostna l- anti - krist f' nhar il- għabex ta' l- idoli . Ħa jiddu jinxtegħlu l- iġsma leqqiena fl- imqades tax- xmux u l- qmura dehbiena . Għax fuq it- Tabor tlajna ġgajta għatxana , ġgajta mxajtna biex inxerrdu fjuri skuri quddiem il- qabar t' alla . . . . u ma flaħtx iktar interraq madwar li ħsibt fil- linji rqaq tat- toroq u sqaqien barranin . . . u xufftejn ma' widnejn " Dak hu dak it- tali , dak hu Prometju l- Ħali ; li ġie lura inaqqar il- frak u jaħbi l- ħmura mit- tbenġil tad- daqqiet ta' skiet . " . . . u xi ħsibt met ' erġajt qrib il- qraba u tfulitek ? L- għadam ta' ħajtek ? Leħen missierek isaħħanlek widintek ? minn fejn tidher farka baħar , sa biex ninsa , sa biex niftakar . . . u xufftejn ma' widnejn " Dak hu dak it- tali , dak hu Prometju l- Ħali ; li jomgħod il- frak li waqgħu mill- bniedem li kien . " U niġi nfittxek Iċċempel . Niġi nfittxek . Malli tiftaħli l- bieb , nitlef , fil- ġmiel ta' wiċċek , ir- ruħ , il- qlugħ , il- ħsieb . Nitlaq kollox għalik . It- tfajla tal- ġurnata , il- wens tas- solitudni , il- vrus li nqaxt fuq blata . Das- seklu li għadu jibda , miżgħud bl- inbiħ tal- klieb , iġegħilni nkompli nħabrek kif nista' biex nitjieb , u għalkemm naf li ma rridx nibni mrammti fuq artek , niġi għandek bħallikieku se nsib is- skiet f' kamartek . U nerġa' niġi nfittxek , ħa nkompli nfannad fik , għax fik niftaħ għeluqi , għax fik nilmaħ għeruqi , għax kewntek ħalla baħar li tqallibni u li ttuqni , das- seħer li għandek fuqi bħal imwieled mill- kwiekeb iżommni fuq saqajja , dil- qalb mikruma għalik teħtieġek bejn dirgħajja , u hawn , arani , riekeb xewqa tnemnem fid- demm , għajnejk jimlew kull m' hemm , did- dgħajsa sejra tegħreq sakemm il- lejl jintemm . In- nies li ġew wara nieżla x- xemx sajfija titħaxken ma' djul iż- żebbuġ trott ġebli biss jikser il- ħemda ta' tokki ta' qanpiena mbiegħda ħmara bil- buli sabi lewn it- tub fil- benniena ta' daharha ġismu qrempuċ imqajjem għar- ritmu tat- trott u l- ħarex tal- ġilda ta' taħtu ma rax il- folla nies tinġema' fil- qala sibbien milwija tnejn wara s- sejjieħ jissajjaw il- ħelu ta' nisa sbieħ nofshom għarwiena u togħma ta' melħ iħaffru t- toqob fil- ħamrija tqaxqax u jaħxuhom għattaparsi n- nisa sbieħ ta' fuq il- blat u anqas is- sibbien ma raw il- folla tinġema' fil- qala żengulija origami issewwed kontra l- qaws tax- xemx fi nżulha għar- rmonk għad- diqa ddisprata għall- għarqa ta' l- eżilju għall- minġel u l- martell tal- kattoliċi ferventi tal- gżira ta' san pawl fuq skoll ta' qalb tajba qabbdulhom ħuġġieġa ħa jisħnu u nbeżqet il- lifgħa min- nar la subien rekbin il- ħmir la sibbien jitkagħbru wara s- sejjieħ la nisa lewn il- qamħ la għajn qatt ma rat la widna qatt ma semgħet x' lesta alla għal dawk li vvintawh Is- sagħtar miet U s- sagħtar miet , hekk xtaq , hekk ried . Ma riedx li jgħix ġo ġnien . Ix- xagħri ried , il- ftuħ . . . . . . ma riedx ilqugħ . ir- riħ , ir- raxx tal- baħar , ix- xita u r- ragħad , għax kien imqabbad sew , bl- għeruq fil- blat . Ikiddu biss l- għeluq . . . . ma riedx li jgħix ġo ġnien . U s- sagħtar miet , hekk ried . Via Fori Imperiali , Wara l- Kunċert Minn tletin metru bogħod , fondoq ta' koppji jbusu d- dalma ta' l- akaċji li jifridna , fil- belt imqarba tfarfar l- iscooters minn fuq wiċċha biex tara aħjar , ħarisna lejn is- skiet ta' xulxin bl- istess qoffa nifs mimli dħaħen … u anke l- qamar ostra , li jħobb jgħaddi ż- żmien bina u jilbes ta' fetu ġdid imgeddes fil- lejl , illejla neża' għarwien u ġera wara d- dalma b' sormu barra , Aħna għollejna l- pali ta' jdejna u nħsadna għax inzertaw l- istess kulur bħal tiegħu u bħal ta' ġisem il- fdaljiet mixgħula , bħal xagħar garfunkel jgħarrex qalb il- folla ħa jara jsibx il- muża li ħarbitlu . Ħarisna lejn is- sikta ta' xulxin mill- kwiet tal- fdaljiet mixgħula warajna li t- tifkiriet l- aħjar kif jagħmlu l- kbar narmuhom qabel l- ewwel kantuniera mbagħad għada naraw , mid- dlam taċ- ċimiterji tar- ritratti jirnexxilniex niskopru l- fjura safra li xtrajna biex inpaxxu pakistani , u nbellgħuha 'l xulxin li għad xi darba infissdu lil xulxin ma' l- istess diska … intant dit- triq timtedd , kitarra għajjiena , u l- qamar sab relikwa fejn jistaħba , imma dat- tifel fqir li jħobbok għadu jqalleb fil- bongs u l- fliexken ħodor għal xi lejla li tilqgħu bħal daru , li tmellislu xagħru , li tiżfen u tkanta l- istess storja bħalu . sittalive iroddu ħajr speċjali lil Carmen Borg , Claudine Camilleri , Nadja Chetcuti , Raymond Pisani , Ivan Said u lil Monique Troisi . Jirringrazzjaw ukoll lil kull min attenda għal din l- ewwel lejla ta' qari ta' poeżija Maltija fil- Lussemburgu . Nispera li nerġgħu niltaqgħu ma ndumux . Ħuġġieġa Oħra minn L- Imżebbel Ħin : U issa . . . l- Imżebbel u " Ħġejjeġ " l- istess persuna : - o Ma nafx il- għaliex , imma s' issa ma kontx indunajt li dak Kevin mill- Kelmet il- persuna li rajt il- Lussemburgu ; o ) Tidher li kienet serata mill- isbaħ . Ħasra li ma stajtx nattendi ! : ) - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .